Barraba

Ko Barraba he tāone iti i Niu Haute Wēra, Ahitereiria. Kei roto Barraba i te rohe Ingarangi Hōu. Kei roto Barraba i te rohe o Te Kaunihera Ā-Rohe o Tamworth (i te reo Pākehā: Tamworth Regional Council). Kei roto te tāone iti i Te Rohe Whai Tikanga mō Ngā Manu o Bundarra me Barraba (i te reo Pākehā: Bundarra-Barraba Important Bird Area), e tiaki ana taua i te nōhanga o te manu whakamōrea Anthochaera phrygia (i te reo Pākehā: Regent Honeyeater).

Barraba e 477 kiromita ki te tapatapātiu mai i Poihakena, e 548 kiromita ki te tonga-mā-uru mai i Piripane, e 694 kiromita ki te raki mai i Kānapera, me e 90 kiromita ki te raki mai i Tamworth, te tāone nui tata. Kei te rere te Awa o Manilla (i te reo Pākehā: Manilla River) i te taha rāwhiti o te tāone iti ki te tonga.

Kei runga te tāone iti i te rori Te Rori o Ngā Kairapurapu (i te reo Pākehā: Fossickers Way) me kei roto te tāone iti i te Pae Maunga o Nandewar (i te reo Pākehā: Nandewar Range), 500 mita i runga ake i te taumata o te moana. E 1,410 ngā tāngata i noho ki Barraba i te tau 2016.


Te Hītori

I noho ngā tāngata whenua, te iwi Kamilaroi, ki te rohe i mua i te taenga mai o te Pākehā. I te tangata Pākehā tuatahi i te rohe i a Allan Cunningham, he kaihōpara, he tohunga huaota. I tae mai ia ki te rohe i te tau 1827. I whakatuhia te pāmu tuatahi i te rohe i te tau 1837 1838 rānei. I ruritia te wāhi o te tāone iti i te tau 1852.

I āwhina te kitenga o te kōura ki te tāone iti te tipu. I whakatuwherahia te poutāpeta tuatahi i te tau 1856 me i whakatuwherahia te kura tuatahi in te tau 1861. I hangaia te whare karakia Mihinare tuatahi i te tau 1876 me i whakatuwherahia hoki te pēke tuatahi i te tau 1876. I hangaia te hōtēra tuatahi, The Commercial Hotel, i te tau 1878 me i hangaia te whare kōti tuatahi i te tau 1881. I tauākītia Barraba he tāone iti e te kāwanatanga koroni i Poihākena i te tau 1885. I hangaia te hōhipera i te tau 1891 me i hangaia te whare karakia Metoriti i te tau 1898.

I tīmata te niupepa ā-rohe, The Barraba Gazette, ki te perehi i te tau 1900, heoi i mutu te niupepa i te tau 2020. I hangaia te whare karakia Katorika i te tau 1906. I tae te reriwe ki Barraba i te tau 1908, heoi i wehe atu te tereina mātāmuri i te tau 1983 me i katia te reriwe i te tau 1987. I hangaia Te Pāpuni o Connors Creek (i te reo Pākehā: Connors Creek Dam) i te tau 1933. I whakapai ake te pāpuni i te whakarato o te wai ki te tāone iti.

 Te Mahi o Rua 

 Te Konukura 

I kitea te konukura i Gulf Creek i te tau 1889 me i tīmata te rua konukura tuatahi i te tau 1892. Gulf Creek e 22 kiromita ki te whakarua mai i Barraba. I tīmata he kāinga ki te tipu ki Gulf Creek. He kura, he poutāpeta, me he hōtēra tō te kāinga. Te rua konukura te rua konukura nui rawa i Niu Haute Wēra i te tau 1903 me i noho 300 tāngata ki te kāinga me i katia te rua konukura i ngā tau 1930 me i whakarērea te kāinga.


 Te Tēpoko 

I keria a tēpoko mai i te tau 1919 ki te tau 1985 i Woodsreef. Tērā kāinga e 15 kiromita ki te rāwhiti mai i Barraba. I whakarahihia te rua tēpoko i te tau 1974. I whakarerea te rua tēpoko i te tau 1983. I whakaputahia e te rua 500,000 tana o te tēpoko mā. I whakarere te rua tēpoko i 75,000,000 tana o ngā toka kongakonga me 25,000,000 tana o te tēpoko. E 43 hekatare te wāhi o te pūranga tēpoko.Woodsreef Asbestos Mine Site Rehabilitation Private Members Statement, 29 August 2008.  E 70 mita te teitei o te pūranga tēpoko.

I te tau 2008 i whakaatu he pūrongo pouaka whakaata i te āwangawanga kei kino te tēpoko mō te iwi.Abandoned asbestos mine causes community outrage I tono he tūāpapa, The Asbestos Diseases Foundation of Australia, kia whakapai i te wāhi o te rua. I tono hoki te tūāpapa kia aukatia te iwi ki te wāhi o te rua. I whiti tetahi rori puehu a-iwi i te wāhi o te rua, engari i katia taua rori i te 2013. I whakarērea te kāinga.

I mahi te ratonga hauora o te kawanatanga o Niu Haute Wēra, Hunter-New England Health, i rangahau kōhukihuki mō te kino ka taea ki te hauora o te iwi. Kāore anō ngā hua o te rangahau kia perehitia.Woodsreef health report under wraps 

 Te Whenua Diatomaceous 

I tīmata te rua whenua diatomaceous (i te reo Pākehā: diatomaceous earth, diatomite) i te tau 1982.

 Ngā Kōhatu Utu me Ngā Mātātoka 

Kei te kitea te pyrite, te jasper, te garnet, te kiripaka, me te mātātoka huri noa i Barraba.

 Te Ahuwhenua 

Kei te whakatipu ngā pāmu o te rohe i te kau, te hipi, me te witi.

 Te Āhuarangi 

He wera, he pārūrū te raumati. He makariri, he maroke te takurua. E 41 °C te paemahana tino wera. E -9.4 °C te paemahana tino makariri. E 688 mirimita te toharite o te ua o te tau. E 194.3 mirimita te ua nui rawa i te rā kotahi i hinga i te 25 o Huitanguru 1955.

 Te whakarato o te Wai 

I mua i te hanganga o te Pāpuni Split Rock (i te reo Pākehā: Split Rock Dam), i tango wai ngā tāngata o Barraba mai i te Pāpuni Connors Creek, i te Awa o Manilla, me i te Awa o Barraba (i te reo Pākehā: Barraba Creek). Ka maroke aua wai, ka tangohia e te iwi o Barraba te wai mai i ngā poka poka whawhati tata.Barraba Water Supply Barraba's water supply critical

I hangaia a Pāpuni Split Rock i te tau 1988. I oti he kōrere wai mai te pāpuni ki te tāone iti i te tau 2015.

 Ngā Whakaahua 

 Ngā Tohutoro 

 Ngā Hononga o Waho (i te reo Pākehā) 

 Te whārangi ipurangi o Barraba
 Te whārangi ipurangi o Barraba i runga i a Facebook
 Te taiopenga toi "Frost over Barraba"
 Te taiopenga o Barraba
 mai i whārangi ipurangi o Te Kaunihera Ā-Rohe o Tamworth
 mai i whārangi ipurangi o Te Rori o Ngā Kairapurapu (Fossickers Way)
 Barraba i Wikivoyage

Category:Ahitereiria
Category:Ngā Taone i Ahitereiria
Category:Niu Haute Wēra